armvectores/hy_wikipedia_2023 huggingface dataset:
Գրետա Նալչաջյան

Գրետա Գուրգենի Նալչաջյան (հունիսի 16, 1936(1936-06-16), Երևան, Հայկական ԽՍՀ, ԱԽՖՍՀ, ԽՍՀՄ - հունվարի 2, 2012(2012-01-02), Երևան, Հայաստան), հայ բեմանկարիչ, թատերական նկարիչ։


== Կենսագրություն ==
1958 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1966 թվականին՝ Երևանի գեղարվեստա-թատերական ինստիտուտը։ 1970-1992 թվականներին աշխատել է Հայֆիլմ կինոստուդիայում, 1992-1996 թվականներին՝ Երևանի Համազգային թատրոնում։
1977 թվականին անհատական ցուցահանդեսով հանդես է եկել Երևանում։ Եղել է Հայաստանի նկարիչների միության անդամ։ Գործերից պահվում են Երևանի Գեղեցիկ արվեստների թանգարանում, Հայաստանի նկարիչների միության ֆոնդում։


== Ֆիլմերի ձևավորում ==
«Կյանքի լավագույն կեսը» (1979, զգեստների ձևավորում, Հայֆիլմ)
«Ընկեր Փանջունի» (1992, զգեստների ձևավորում, Հայֆիլմ)
«Գիքոր», 1982
«Ձնծաղիկներ և էդելվեյսներ», 1981
«Թռիչքն սկսվում է երկրից», 1980
«Խոշոր շահում», 1980
«Արևիկ», 1978
«Բաղդասարը բաժանվում է կնոջից», 1976
«Մարդն «Օլիմպոսից», 1974
«Հայկական որմնանկարներ», 1972
«Ներշնչանք (Համերգ Ոսկան պապի համար)», 1975


== Ներկայացումների ձևավորում ==
«Դեկամերոն» (ըստ Բոկաչչոյի, 1982, Երևանի Հենրիկ Մալյանի անվան թատրոն)
«Իմ անունն է Արամ» (ըստ Վիլյամ Սարոյանի, 1982, Երևանի Հենրիկ Մալյանի անվան թատրոն)
«Մի գավաթ բարություն» (1994 թ, ըստ Վիլյամ Սարոյանի, Երևանի Համազգային թատրոն)
«Անբան Հուռին» (1996, ըստ Հովհաննես Թումանյանի, Երևանի Համազգային թատրոն)


== Ծանոթագրություններ ==
Կերմիտ գորտը

Կերմիտ գորտը (անգլ.՝ Kermit the Frog), ամերիկացի տիկնիկագործ Ջիմ Հենսոնի կողմից ստեղծված Մափեթ տիկնիկներից ամենահայտնին։ Կերմիտը հանդես է եկել որպես «Մափեթ շոու»-ի ռեժիսոր և մենեջեր և հայտնվել է շատ այլ հեռուստատեսային շոուներում։


== Կերպարի ստեղծում ==
Կերմիտ տիկնիկի առաջին տարբերակը ստեղծվել է կանաչ վերարկուից, որը պատկանել է Ջիմ Հենսոնի մորը, և երկու պինգ-պոնի գնդակներից, որոնք աչքեր են դարձել։ Սկզբում Կերմիտը մտածված էր որպես մողես, բայց Սեզամ փողոցում նրա ելույթներից անմիջապես առաջ նա գորտ է դարձել։ Ավելի «գորտային» տեսք ունենալու, ինչպես նաև գլխի և մարմնի միջև եղած կարերը թաքցնելու համար նրան նաև օձիք է ավելացվել։ Խոսակցություն էր տարածվել, որ «Կերմիտ» անունը հայտնվել է Հենսոնի մանկության ընկերոջ՝ Միսսիսիպիից Կերմիտ Սքոթի պատճառով։ Այնուամենայնիվ, Ջիմ Հենսոնի ժառանգության տնօրենների խորհրդի ղեկավար Կարեն Ֆալկը կտրականապես հերքում է դա.


== Կարիերա ==
Կերմիտը Մափեթ Շոուի առաջատար կերպարներից մեկն է, որում նա հանդես է եկել որպես ռեժիսոր և մենեջեր։ Բացի Մափեթ շոուից, գորտը մշտական կերպար էր «Սեզամ փողոց» տիկնիկային շոուի մեջ և հայտնվել է շատ այլ հեռուստատեսային շոուներում, հաճախ որպես «կենդանի» թոք-շոուի հյուր։
Նա հեռուստաէկրաններին է հայտնվել 1955 թվականին, և այդ պահից մինչև 1990 թվականին իր մահը նրան հնչյունավորում էր ինքը՝ Ջիմ Հենսոնը։ Կերմիտն ունի բնորոշ ձայն, որը հաճախ դառնում է նմանակման առարկա և երգելու ցանկություն է առաջացնում։ Նրա երգերից մեկը՝ Rainbow Connection-ը, յոթ շաբաթ մնացել է ամերիկյան Թոփ 40-ում և 1979-ին առաջադրվել է «Ոսկե գլոբուսի» և «Օսկարի»։
Կերմիտ գորտի անվամբ լույս է տեսել երկու գիրք (դրանցից մեկը ինքնակենսագրություն է), նա ստացել է Honoris causa դոկտորի աստիճան, և նա ունի իր սեփական աստղը Հոլիվուդի փառքի ծառուղում։
Կերմիտի վերջին գործերից մեկը «Մափեթներ» լիամետրաժ ֆիլմն է, որը թողարկվել է 2011 թվականի դեկտեմբերին։


== Մշակույթում ==
Հայտնվում է որպես անանուն տեղեկատու՝ «Գրիֆֆիններ» անիմացիոն շարքի ««Deep Throats» դրվագում (4x23):
Հայտնվում է «Գրիֆինների ընտանիքը» մուլտսերիալի հեռուստատեսային հաղորդմանը, «Mother Tucker» սերիայում (5x2):
Կերմիտի պատվին է կոչվում Lockheed WP-3D ինքնաթիռներից մեկը (կոչանուն` NOAA 42):
Կապիտան Էդ Մերսերը «Օրվիլը«հեռուստասերիալում ունի Կերմիտ գորտի կերպարով խաղալիք, որը նրա համար դրական աշխարհայացքի օրինակ է։
«Հարավային այգի» մուլտիպլիկացիոն շարքի հերոս Էրիկ Քարտմանի սիրելի խաղալիքը Քլայդ գորտն է (Կերմիտ գորտի նմանակը)։


== Ծանոթագրություններ ==


== Արտաքին հղումներ ==
«Лягушонок Кермит получит новый голос впервые за 30 лет»։ gazeta.ru։ 2017-07-11։ Վերցված է 2017-07-14
1291

1291 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1291 թվականն է, 
XIII դարի 91-րդ տարին։


== Դեպքեր ==


== Ծնունդներ ==


== Մահեր ==
Գրինե թանգարան

Գրինե թանգարան (իտալերեն՝ Museo delle Grigne), հանրային թանգարան Էզինո Լարիոյում։ Այն պահպանում և հանրությանն է ներկայացնում բնական պատմության մի ամբողջ հավաքածու (հանածոներ, միներալներ, օգտակար հանածոների, լճի ֆիտոկլիմատիկ պատկերն ու նկարագիրը, կենդանիների դիորմաներ և իտալական թիթեռների հավաքածու), հնագիտական և էթնո-մարդաբանական նյութեր։


== Պատմություն ==

Գրինե թանգարանը Կոմո գավառի առաջին տեղական թանգարանն է, որը հիմնադրել է քահանա Ջիովանի Բատիստա Ռոքան 1930-ական թվականներին՝ հանրությանը ներկայացնելու տարծաշրջանի առանձնահատկությունները։


== Թանգարանի շենքը ==
Թանգարանը բաղկացած է երեք կառույցից՝ պատմական Piazza Pietro Pensa, Վիլլա Կլոտիլդ պարտեզ, որը բացվել է 2016 թվականի ապրիլին, թանգարանի մյուս մասը զբաղեցնում է Վիլլա Կլոտիդի առաջին հարկը։


== Ադմինիստրացիա ==
1990 թվականից թանգարանն ընդգրկված է Associazione Amici del Museo delle Grigne Onlus կազմում։ Այն ներառված է Լեքո գավառի թանգարանային համակարգի մեջ։


== Հավաքածու ==


=== Բնական հավաքածու ===
Թանգարանում կան հանածոներ և բրածոներ։ Գրինե տարածաշրջանը հայտնի է եղել իր միներալներով, բրածոներով, որոնց միջոցով Էզինոն հայտնի է դարձել՝ աշխարհի տարբեր ծայրերից այստեղ բերելով գիտնականների։ Ուշագրավ են Գրինեի կրաքարային-դոլոմիտ ժայռերը, տարբեր չափերի խեցեղենները։ Քահանա, երկրաբան, հնէաբան Անտոնիո Ստոպպանին 19-րդ դարում իր Les Petrifications Esino դասական մենագրությունում նկարագրել է ավելի քան 200 տարբեր ձևեր։ Լեռնային կենդանական աշխարհի հանածոները ուսումնասիրել են շատ գիտնականներ՝ թողնելով հարուստ գրական նյութեր։ Թիթեռների հավաքածուն թանգարանին է նվիրել Պաոլո Բոնկոմպանին։ Այն ներառում է իտալական թիթեռների 11 արկղիկներ։ 2012 թվականին թիթեռների հավաքածուն տեղափոխվել է Վիլլա Կլոտիլդի առաջին հարկ։

		
		
		
		
		


=== Հնագիտական գտածոներ ===
Հնագիտական հավաքածուն ներառում է Val d'Esino-ից գտնված նմուշներ՝ կելտական գերեզման (հայտնաբերվել է Էզինո Լարիոյում կամ Կրեսում), հռոմեական գերեզմանի իրեր, զենք, առօրյա գործիքներ, ոսկերչական իրեր և մետաղադրամներ։
Տարածաշրջանում հատանաբերված մյուս գտածոները պահվում են Վարեզե թանգարանում, Միլանի և Լեքոյի հնագիտական թանգարաններում։

		
		
		


== Ծանոթագրություններ ==


== Արտաքին հղումներ ==
Պաշտոնական կայքը
Բելովկա (գետ)

Անվան այլ կիրառումների համար տե՛ս՝ Բելովկա (այլ կիրառումներ)Բելովկա (ռուս.՝ Беловка ), գետ Ռուսաստանում, հոսում է Վորոնեժի մարզում։ Գետաբերանը տեղակայված է Ուսման գետի աջ ափին՝ 104 կմ հեռավորության վրա։ Գետի երկարությունը 10 կմ է,ավազանի տարածքը 30 կմ2 է։ :


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տոլուչևկա գետն է։ Գետի գետային ավազանը՝ Դոնի ավազանի վտակներից մինչև Խոպրա։ Ենթավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010100612107000003227
Հիդրոլոգիական ուսումնասիրությունների կոդը - 107000322
Ավազանի կոդը - 05.01.01.006
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սինիկյուլա

Սինիկյուլա (էստ․՝ Siniküla), գյուղ Էստոնիայի Տարտումաա նահանգի Լաևա շրջանում։
2011 թվականի տվյալներով գյուղում բնակվում էր 91 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալֆրեդ Կրեմեր

Ալֆրեդ ֆոն Կրեմեր (գերմ.՝ Alfred von Kremer, մայիսի 13, 1828(1828-05-13), Պենցինգ - դեկտեմբերի 27, 1889(1889-12-27), Դյոբլինգ, Վիեննա, Ավստրո-Հունգարիա), ավստրիացի արևելագետ։ Եղել է Ավստրիայի հյուպատոսը Կահիրեում և Բեյրութում։ Զբաղվել է իսլամական, հատկապես արաբական խալիֆայության տնտեսական, հասարակական և մշակութային կյանքի զարգացման պատմությամբ։ Առանձնապես արժեքավոր է «Արևելքի մշակութային պատմությունը խալիֆաների օրոք» երկը (հ. 1-2, 1875-1877 թվականներ), որում կարևոր նյութեր կան նաև VII—IX դարերի Հայաստանի, հայ ժողովրդի պատմության ու մշակույթի մասին։


== Ծանոթագրություններ ==
Վատան (կանտոն)

Վատան (ֆր.՝ Vatan), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Իսուդյոն օկրուգի մեջ։ Համաձայն 2007 թվականի մարդահամարի կանտոնի բնակչությունը 4406 մարդ էր։Կանտոնի համարը 3623 է։ Կանտոնում կա 14 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մեթյու Լիլլարդ

Մեթյու Լին Լիլլարդ (անգլ.՝ Matthew Lyn Lillard հունվարի 24, 1970(1970-01-24), Լանսինգ), ամերիկացի դերասան և պրոդյուսեր, հայտնի է այս ֆիլմերի շնորհիվ՝ «Ճիչ», «Հակեռները», «Պանկը Սոլտ-Լեյկ-Սիթիից», «13 ուրվականներ», «Սկուբի-Դու»։


== Կենսագրություն ==
Մեթյու Լիլիարդը ծնվել է 1970 թվականի հունվարի 24-ին Լասինգում, Միչիգան նահանգում և մեծացել է Կալիֆոռնիայում։ Հաճախել  է Ամերիկայի դրամատիկ արվեստի ակադեմիա, Կալիֆոռնիա և Circle in the Square թատերական դպրոց, Նյու-Յորք։


== Անձնական կյանք ==
2000 թվականին ամուսնացել է Հիզեր Հելմի հետ և նրանք ունեն երեք երեխա։ Էդիսոն Գրեիս (ծնվել է՝ 2002 թվականի հունիսի 13-ին), Մեյսի Լին (ծնվել է 2004 թվականի հոկտեմբերի 19-ին), Լիամա Պիտերա (ծնվել է 2008 թվականի ապրիլի 23-ին)։ 2005 թվականի հոկտեմբերին Լիլիարդը մասնակցել է  «Dungeons&Dragons» մրցախաղին՝ ընդդեմ  «Կվեստ» ակումբի  անդամների։


== Կարիերա ==
Դերասանը համաշխարհային համբավ է ձեռք բերել խաղալով Շեգի դերը «Scooby-Doo»-ում, 2002 թվականին։ Երկու տարի անց նա վերադարձավ այդ դերին՝ «Scooby-Doo 2: Հրեշներն ազատության մեջ»։
2012 թվականին կայացել է Լիլարդի ռեժիսորական դեբյուտը, նա նկարահանել է «Աշխարհին տիրում է գեր տղան» կատակերգական ֆիլմը.:
2017 թվականին հայտնվել է «Թվին Պիկս» մշակութային սերիալի երրորդ եթերաշրջանի մի քանի դրվագներում, դպրոցի տնօրեն Ուիլյամի Գաստինգսի դերում, որտեղ մեղադրվում էր սպանության մեջ։


== Ֆիլմագրություն ==


== Ծանոթագրություններ ==
Ալեն Ռասել

Ռասել Ալեն (անգլ.՝ Russell Allen, հուլիսի 19, 1971(1971-07-19), Լոնգ Բիչ, Լոս Անջելես շրջան, Կալիֆոռնիա, ԱՄՆ), ամերիկյան Symphony X պրոգրեսիվ-մետալ խմբի  երգիչ և վոկալիստ։ Ներկայումս համարվում է նաև Adrenaline Mob և Level 10 (ստեղծվել է 2012 թվականին) գրուվ-մետալ իկ խմբերի վոկալիստ։


== Կենսագրություն ==
Ռասել Ալենը վաղ տարիքից սկսել է երգել և առաջին անգամ ամբոխի առաջ ելույթ է ունեցել 5 տարեկանում։ Նրա մանկության վրա մեծ ազդեցություն է ունեցել Քանթրի երաժշտությունը, հատկապես Վիլի Նելսոնը և Ջոնի Քեշը։ Դպրոցում Ռասելը մասնակցում էր տաղանդի շոուներում, ինչպես նաև սկսեց տարբեր երաժշտական գործիքների տիրապետել։ Նա սկսել է կլառնետից և թմբուկից, իսկ հետո անցել է դաշնամուրին, վերջնական հաշվով սկսեց կիթառ նվագել։ Այնուամենայնիվ, Ռասելը երբեք չի փորձել կիթառ նվագել ոչ մի խմբում, քանի որ նրա տեխնիկան բավականին թույլ էր։
Ռասել Ալենը հետաքրքրված էր որոշ ռոքբ ՛մբերով, ինչպիսիք են՝ «Iron Maiden», «Rainbow»-ը, «Black Sabbath»ը և  Led Zeppelinը , ապա նա հետաքրքրվեց պրոգրեսիվ ռոքով։ 1994 թվականին, երբ Ռոդ Թայլերը լքեց Symphony X խումբը, իր փոխարեն կիթառահար Մայքլ Ռոմեոն Ալենին հրավիրեց խումբ։ Այդ ժամանակից Ռասելը դարձավ խմբի անփոխարինելի վոկալիստը։
Հիմնական թմից բացի, Ալեն Ռասելը կար նաև այնպիսի նախագծերում, ինչպիսիք են՝ Avantasia-ն, Ayreon-ն, Genius a Rock Opera-ն և Star One-ը։  Նա նաև ունի համատեղ երաժշտական նախագիծ, նորվեգացի վոկալիստ Յորն Լանդեի հետ, որը կոչվում է Allen-Lande, որը իր ապրանքանիշի տակ արդեն թողարկել է չորս ալբոմ (The Battle, The Revenge, The Showdown and The Great Divide)։
2005 թվականին Ռասսելը թողարկեց իր առաջին սոլո ալբոմը՝ Russell Allen’s Atomic Soul, որը գրվել էր հարդ ռոք ոճով։
2011 թվականի երկրորդ կեսին, Ալեն Ռասելը և Dream Theater խմբի թմբկահար Մայք Պարտնոյը թողարկում են իրենց համատեղ մինի ալբոմը, Adrenaline Mob անունով։


== Սկավառակագրություն ==


=== Սոլո ===
վոկալիստ,կիթառահար, ստեղնաշարահար, բաս-կիթառահար

Russell Allen’s Atomic Soul (2005)


=== Symphony X ===
1995 թվականից վոկալիստ

The Damnation Game (1995)
The Divine Wings of Tragedy (1997)
Twilight in Olympus (1998)
V: The New Mythology Suite (2000)
Live on the Edge of Forever (2001, համերգային ալբոմ)
The Odyssey (2002)
Paradise Lost (2007)
Iconoclast (2011)
Underworld (2015)


=== Ayreon ===
հյուր վոկալիստ

Flight of the Migrator (2000)


=== Star One ===
2002 թվականից վոկալիստ

Space Metal (2002)
Live On Earth (2003, համերգային ալբոմ և տեսահոլովակ)
Victims of the Modern Age (2010)


=== Allen-Lande ===
2005 թվականից վոկալիստ

The Battle (2005)
The Revenge (2007)
The Showdown (2010)
The Great Divide (2014)


=== Genius A Rock Opera ===
հյուր վոկալիստ (Երազների լիգայի հրամանատարի դերում)

Episode 2: In Search of the Little Prince (2004)


=== Dream Theater ===
հյուր բեք վոկալիստ

Cemetery Gates (Pantera cover) (Live) (2005)


=== Avantasia ===
հյուր վոկալիստ

The Wicked Symphony (2010)
Angel of Babylon (2010)


=== Adrenaline Mob ===
2011 թվականից վոկալիստ

Adrenaline Mob (2011, EP)
Omertà (2012)
Covertá (2013, EP)
Men Of Honor (2014)
Dearly Departed (2015, EP)
We The People (2017)


=== Level 10 ===
2012 թվականից վոկալիստ

Chapter One (2015)


== Ծանոթագրություններ ==
Էլոիզ Դիաս

Էլոիզ Դիաս Ինզունզա (Իսպաներեն արտասանություն՝ [elo.ˈisa ˈði.aθ], հունիսի 25, 1866(1866-06-25), Սանտյագո, Չիլի - նոյեմբերի 1, 1950(1950-11-01), Օսորնո, Լոս Լագոս, Չիլի), չիլիացի բժիշկ։ Նա եղել է առաջին կին ուսանողուհին, որը սովորել է Չիլիի համալսարանում, և առաջին կինը, որը դարձել է բժշկության դոկտոր Չիլիում, ինչպես նաև Հարավային Ամերիկայի ողջ տարածաշրջանում։


== Վաղ կյանք և կրթություն ==
Էլոիզ Դիաս Ինսունզան ծնվել է Չիլիի Սանտյագո քաղաքում։ Նրա ծնողներն են եղել Էուլոջիո Դիաս Վարասը և Կարմելա Ինսունզան։ Նա ավարտել է իր անհրաժեշտ ուսումը Դոլորես Կաբրերա Մարտինեսի դպրոցում, Իզաբել Լե Բրուն դե Պինոչետի դպրոցում և Instituto Nacional-ում։
Դիասը 1880 թվականին ընդունվել է Չիլիի բժշկական համալսարան (անգլ.՝ University of Chile, School of Medicine) օրենք ընդունվելուց անմիջապես հետո, որը թույլ էր տալիս կանանց սովորել համալսարանում։ Դիասը դարձել է Հարավային Ամերիկայի առաջին կինը, որն ավարտել և ստացել է բժշկական լիցենզիան։ Ուսումն ավարտել է 1886 թվականի դեկտեմբերի 27-ին։ Կոչումն ստացել է 1887 թվականի հունվարի 3-ին։ Նրա թեզն ստացել է Breves observaciones sobre la aparición de la pubertad en la mujer chilena y las predisposiciones patológicas del sexo (անգլ.՝ Brief observations on the apparition of puberty in Chilean women and their pathological predispositions about sex) անվանումը։


== Գործունեություն ==
Դիասն սկսել է աշխատել Սան Բորխայի հիվանդանոցում 1891 թվականի հունվարին։ Նա աշխատել է որպես ուսուցչուհի և բժիշկ Escuela Normal-ում 1889 թվականից մինչև 1897 թվականը։ Դիասը 1898 թվականին դարձել է Սանտյագոյի դպրոցի բժշկական վերահսկիչ, ստացել Չիլիի դպրոցի բժշկական վերահսկիչի պաշտոնը։ Դիասն այս պաշտոնը զբաղեցրել է ավելի քան 30 տարի։ Որպես բարերար Դիասը հիմնել է մի քանի մանկապարտեզներ, աղքատների համար նախատեսված պոլիկլինիկաներ և դպրոցական ճամբարներ։
1910 թվականին Դիասը մասնակցել է Բուենոս Այրեսում անցկացվող հիգիենայի և բժշկության միջազգային գիտական ​​կոնգրեսին, որտեղ նրան անվանել են «Ամերիկայի նշանավոր կին»։ 1911 թվականին Դիասը նշանակվել է Չիլիի դպրոցական բժշկական ծառայության տնօրեն, որտեղ նա իրականացրել է դպրոցական նախաճաշեր և ուսանողների զանգվածային պատվաստումներ, ինչպես նաև արշավներ՝ ուղղված ալկոհոլիզմի, ռախիտի և տուբերկուլյոզի դեմ պայքարին:
1919 թվականին Սելինդա Արեգուի, Բեատրիս Լետելիեի, Հայրա Գերերո դե Սոմերվիլի, Իսաուրա Դինատորի, Խուանա դե Ագիրե Սերդայի, Կարմելա դե Լասոյի և Ֆրեսիա Էսկոբարի հետ, ի թիվս այլոց, նա հիմնել է Չիլիի կանանց ազգային խորհուրդը, որն ակտիվորեն մասնակցել է կանանց իրավունքների պաշտպանությանը։
Դիասը թոշակի է անցել 1925 թվականին։ 1950 թվականին նա հիվանդացել է և ընդունվել Սան Վիսենտե դե Պաուլ հիվանդանոց, որտեղ 84 տարեկան հասակում մահացել է։


== Հարգանքի տուրք ==
Լա Ֆլորիդայի “Dra. Eloísa Díaz Insunza” հիվանդանոցը բացվել է 2013 թվականի նոյեմբերին։
2018 թվականի հունիսի 25-ին Google Doodle-ը նշել է նրա ծննդյան 152-րդ տարեդարձը։


== Ծանոթագրություններ ==


== Գրականություն ==
Windsor Laura Lynn (2002)։ Women in medicine : an encyclopedia։ Santa Barbara, CA: ABC-CLIO։ ISBN 1576073939
Շերամ (այլ կիրառումներ)

Շերամ կարող է արտահայտել հետևյալ իմաստները.

Շերամ - մետաքսագործների ընտանիքի թիթեռ, Շերամապահություն
Շերամ (գուսան) - հայ գուսան (19-20-րդ դար)
Շերամ (ալբոմ) - Սիրուշոյի 2-րդ ալբոմը
Հոբիթներ

Հոբիթներ (անգլ.՝ Hobbit), Ջոն Ռոնալդ Ռուել Թոլքինի նկարագրած Միջերկրի ժողովուրդներից մեկը։ Հոբիթները նրա գրած «Հոբիթ կամ գնալն ու գալը», «Մատանիների տիրակալը» ստեղծագործությունների կենտրոնական կերպարներն են։


== Բառի ծագումը ==
«hob» բառը հին անգլերենում նշանակում է փոքրիկ, ուրախ էլֆ կամ փերի։ Որոշ ընթերցողներ «hobbit» բառը կապում էին «rabbit» («ճագար») անգլերեն բառի հետ, կամ նույնիսկ «լատ. homo» + «rabbit», այսինքն՝ «մարդ-ճագար»։ Սակայն Թոլքինը այդ տարբերակը բացառեց իր ընթերցողներին ուղղված նամակներում։


== Արտաքինը ==
Հոբիթները կարճահասակ ժողովուրդ են՝ մարդու հասակի կեսով (մոտավորապես 90 սմ)։ Ի տարբերություն Թզուկների՝ հոբիթները չունեն մորուք։ Նրանք հագնում են վառ գույնի զգեստներ (հիմնականում դեղին և կանաչ), կոշիկներ չեն հագնում, քանի որ նրանց ոտքերն ունեն հաստ մաշկ և խիտ մազածածկույթ։ Գլխի մազերը շատ են և գանգուր։ Ձեռքերի մատները երկար են, դեմքերը՝ ծիծաղկոտ և ուրախ. նրանք ծիծաղում են բավականին շատ, մանավանդ ճաշից հետո (որը նրանք ունենում են օրվա մեջ երկու անգամ)։ Հոբիթները կարողանում են արագ անհետանալ և անձայն տեղաշարժվել, նաև առանց վրիպելու օգտվում են նետից և աղեղից։


== Հայտնի հոբիթներ ==
Բիլբո Բեգինս
Ֆրոդո Բեգինս
Սեմուայզ Գեմջի
Մերիադոկ Բրենդիբակ
Պերեգրին Տուկ
Բանդոբրաս Տուկ
Սմեագոլ (Գոլլում)


== Տես նաև ==
Հոբիթ կամ գնալն ու գալը
Մատանիների տիրակալը
Մարդիկ
Թզուկներ
Էլֆեր


== Ծանոթագրություններ ==
Կուդոմա (Վիտեգրայի վտակ)

Կուդոմա (ռուս.՝ Кудома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վիտեգրա գետի ձախ ափում՝ 22 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 01040100512102000017698
Հիդրոլոգիական ուսումնասիրությունների կոդը - 102001769
Ավազանի կոդը - 01.04.01.005
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կասագո Բրիանցա

Կասագո Բրիանցա (իտալերեն՝ Cassago Brianza), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 4067 մարդ (2004 թվականի տվյալներով), բնակչության խտությունը կազմում է՝ 1356 մարդ/կմ²։ Տարածքը՝ 3 կմ²։ Փոստային ինդեքս՝ 22065: Հեռախոսային կոդ՝ 039.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Սև լիճ

Սև լիճ, ջրային բնական ավազան Հայաստանի Հանրապետության Սյունիքի մարզի և Արցախի Հանրապետության սահմանագլխին՝ Մեծ Իշխանասար լեռան հարավարևելյան լանջին՝ 2658 մ բարձրության վրա։ Անհոսք քաղցրահամ լիճ է։
Մակերեսը մոտ 2 կմ² է, երկարությունը՝ 1,6 կմ, լայնությունը՝ 1,2 կմ, առավելագույն խորությունը մոտ 7,5 մ է, ջրի ծավալը՝ ավելի քան 9 միլիոն մ³։ Ջուրը վճիտ է, սառնորակ։ Այստեղ բուծում են իշխան ձուկ։ Ջուրն օգտագործվում է ոռոգման համար։ Լճից անմիջապես արևելք գտվում է ավելի փոքր Ջանլիճ կոչվող լճակը։


== Ավանդույթ ==
Գոյություն ունի անվան ծագման երկու ավանդույթ․

Ժամանակին քառասուն գլխանի մի վիշապ է եղել, խմել է այս լճի ջրի կեսը, հետո պառկել, որ հանգստանա, մյուս կեսն էլ խմի, ցամաքեցնի։ Աստծու հրամանով՝ սարերը մոտեցել են, վերցրել այդ լիճը, բարձրացել, հասցրել են մինչև երկինք, ազատելով վիշապից։ Վիշապն այլևս չի կարողացել վերև բարձրանալ ջուր խմելու, ծարավել է, ճաքճքել, տրաքել, ցրիվ եկել չորս կողմը։
Այստեղ ապրում են ջրի խոզեր, շներ, ձիեր և մեծ ձկներ։ Սև լճում ապրում է նաև մի գեղեցիկ աղջիկ։ Երբ արև է լինում նա դուրս է գալիս ջրի երեսը և խաղում է ալիքների հետ։ Այս աղջիկն է, որ կպչելով լճի մեջ ընկած կենդանու ոտից, չի թողնում, որ նա դուրս գա ջրից։


== Պատկերասրահ ==

		
		
		


== Տես նաև ==
Սև լիճ արգելավայր


== Նշումներ ==


== Ծանոթագրություններ ==
Մանչեստր արենա

Մանչեստր արենա (անգլ.՝ Manchester Arena), փակ մարզահամերգային համալիր Մանչեստր քաղաքում (Միացյալ Թագավորություն)։ Պաշտոնական բացումը տեղի է ունեցել 1995 թվականի հուլիսի 15-ին։
Մանչեստր արենան Մեծ Բրիտանիայի ամենաընդարձակ (ըստ հանդիսատեսների քանակի) փակ սպորտային արենան է և Եվրոպայի ամենաընդարձակներից մեկն է։ Այն կարող է տեղավորել մինչև 23,000 հանդիսատես (ըստ այլ աղբյուրների ՝ 21 հազար)։ Արենան կառուցվել է ամենամասշտաբային սպորտային մրցումների, հատկապես Օլիմպիական խաղերի անցկացման համար։
Մանչեստր արենայի նախագծման ժամանակ հատուկ ուշադրություն է դարձվել էխոյի կրճատման վրա, որի պատճառով տուժել են Լոնդոնի բազմաթիվ համերգասրահներ։ Այժմ արենան հիմնականում օգտագործվում է համերգների համար։ Արենայում ելույթ են ունենում աշխարհահռչակ բազմաթիվ երաժիշտներ, ովքեր ունակ են վաճառել բավարար քանակով տոմսեր՝ այդպիսի մեծ մարզադաշտը լցնելու համար։


== 2017-ի պայթյուն ==

2017 թվականի մայիսի 22-ին, ամերիկացի փոփ երգչուհի Արիանա Գրանդեի Dangerous Woman Tour շրջագայության շրջանակներում տեղի ունեցած համերգից հետո՝ ֆոյեում, մահապարտ ահաբեկիչը պայթեցրել է ինքն իրեն։ Ոստիկանությունը հաղորդել է, որ 22 մեծահասակներ և երեխաներ, ներառյալ ահաբեկիչը զոհվել են, իսկ 500-ը՝ վիրավորվել։


=== Վերաբացում ===
2017 թվականի հունիսի 14-ին հաստատվեց, որ արենան մինչ սեպտեմբեր փակ է լինելու, բոլոր նախատեսված համերգները չեղարկվելու են կամ մեկ այլ տեղ են անցկացվելու։ Նույն թվականի սեպտեմբերի 9-ին արենան վերաբացվել է բարեգործական համերգով, որին մասնակցել են Նոել Գալահերը և այլք։ Այն ուղիղ եթերով հեռարձակվել է BBC Radio Manchester-ով, Key 103-ով և Radio X-ով
։


== Ծանոթագրություններ ==


== Արտաքին հղումներ ==
Պաշտոնական կայք
Շեքսպիր (այլ կիրառումներ)

Շեքսպիր անունը կամ տերմինը կարող է վերաբերել հետևյալ հոդվածներին․
Անձինք՝

Շեքսպիր, Ուիլյամ - նշանավոր անգլիացի բանաստեղծ և թատերագիր։Նաև՝

Շեքսպիր - խառնարան Մերկուրի մոլորակի վրա։
(2985) Շեքսպիր - աստերոիդ։
Սամվել Սկևռացի

Սամվել վարդապետ Սկևռացի (գրաբ.՝ Սամուէլ վարդապետ Սկևռացի, 12-րդ դար - 13-րդ դար), հայ մատենագիր, Ներսես Լամբրոնացու աշակերտը։


== Կենսագրություն ==
Սամվել Սկևռացին եղել է Ներսես Լամբրոնացու աշակերտը, ապա դարձել Սկևռա վանքի միաբան, որի համար էլ կոչվել է Սկևռացի։ Իր ուսուցչի հրամանով շարունակել է արտագրել, և ապա 1190 թվականին ավարտին է հասցրել նրա «Սաղմոսաց Մեկնութիւն» աշխատությունը, որն արդեն սկսել էր թարգմանել Սկևռայի վանական Գևորգ վարդապետը։ Սկևռայի վանքի առաջնորդ Ներսես արքեպիսկոպոսի հրամանով ընդօրինակել է նաև «Պատմութիւն Ն․Լամբրոնացւոյ», «Պատմութիւն Ռուբենեան ազգատոհմին» և այլ աշխատություններ, որոնք 1190 թվականին Լևոն Բ-ն որպես նվեր ուղարկել է Հաղպատի վանք։ Բացի սրանցից, իր ուսուցչի համար օրինակել է մի ժողովածու՝ 1199-1202 թվականներին։ Գրել է «Պատմութիւն վարուց Ն․ Լամբրոնացւոյ և Լամբրունեանց» երկը։ Ներսես Լամբրոնացու մահից հետո (1198) շարունակել է իր ուսումը Գրիգոր վարդապետի և Բասիլ քահանայի մոտ։ Նրա դասընկերներն էին՝ Հովհաննեսը և Բարդուղիմեոսը։ Ուսման ժամանակ արտագրել է Ներսես Լամբրոնացու «Պատճառ խնդրոյ միաբանութեան» և «Պատարագամեկնիչ» երկերը։ Վերջինս նվիրում է Լամբրոնացու քրոջը՝ Մարիամին։


== Ծանոթագրություններ ==
(8672) Մորզե

(8672) Մորզե (անգլ.՝ Morse), աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 6-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,454818 ա. մ., առավելագույնը մոտենում է 2,0565 ա. մ. հեռավորության վրա և հեռանում 2,8531 ա. մ.։ Արեգակի շուրջ մեկ ամբողջական պտույտ է կատարում 1404,84 երկրային օրվա ընթացքում, իր ուղեծրով շարժվելով միջինում 0,256257 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8672) Մորզե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճումեն

Ճումեն, գյուղ Արցախի Հանրապետության Շահումյանի շրջանում։
2014 հուլիսի 7-ին Ճումենում 17-ամյա երիտասարդ է անհետացել, որին, համաձայն ԶԼՄ-ների ենթադրությունների, առևանգել են ադրբեջանցի դիվերսանտները։
Արցախի 2000 թվականի հոկտեմբերի 3-ի օրենքով Ջոմարդը վերանվանվել է Ճումեն։


== Բնակչություն ==
Մինչև 2020 թվականը գյուղում ապրում է միայն մեկ ընտանիք։


== Արտաքին հղումներ ==
Ճումեն բնակավայրը «GEOnet Names Server» կայքում։


== Ծանոթագրություններ ==
Էնթոնի Ազիզի

էնթոնի Ազիզի (անգլ.՝ Anthony Azizi, մայիսի 29, 1969(1969-05-29), Նյու Յորք, Նյու Յորք, ԱՄՆ), ամերիկացի դերասան։


== Կենսագրություն ==
Էնթոնի Ազիզին ծնվել է 1969 թվականի մայիսի 29-ին Նյու Յորքում։ Նա համարվում է ամերիկացի՝ իրանական ծագումով։ Ավելի հայտնի է որպես հեռուստադերասան։ Ազիզին ունեցել է էպիզոդային դերեր «24 ժամ» հեռուստասերիալում, որտեղ խաղացել է Մահմուդ Ռաշիդ Ֆախինին երկրորդ եթերաշրջանում և Ռաֆիկին՝ չորրորդում։ 2003-2004 թվականներին նկարահանվել է «Մատրիցա.Սպառնալիք», 2008 և 2010 խաղացել է Օմարի վարձկանը հայտնի դրամատիկական «Կորուսյալները» հեռուստասերիալում։ Նա նաև նկարահանվել է ուրիշ սերիլաներում. «Մտածել ինչպես հանցագործը», «C.S.I.: Հանցագործության ոայրը Մայամին է», «Զինվորական-իրավաբանական ծառայություն», «Աղջիկ Գիլմորը», «Վահան», «Հուսահատ տնտեսատիրուհիները», «Վերոնիկա Մարս», «Նյու Յորքի ոստիկանությունը», «Փախուստ բանտից», «Չակ», «Լաս Վեգաս», «Հիշիր ինչ կլինի»։


== Ֆիլմագրություն ==


== Արտաքին հղումներ ==
Անտոնի Ազիզի (անգլ.) Internet Movie Database կայքում
Սանտ Էլիա ա Պիանիզի

Սանտ Էլիա ա Պիանիզի (իտալերեն՝ Sant'Elia a Pianisi), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 2276 մարդ, բնակչության խտությունը կազմում է 34 մարդ/կմ²։ Զբաղեցնում է 67 կմ² մակերես։ Փոստային ինդեքս՝ 86048, հեռախոսային կոդ՝ +39 0874։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 81205
Էլեկտրոնային փոստ՝ comune@comune.santeliaapianisi.cb.it
Պաշտոնական կայք՝ http://www.comune.santeliaapianisi.cb.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բոշխ

Բոշխ (լատ.՝ Carex), բոշխազգիների ընտանիքի բազմամյա խոտաբույսերի ցեղ։ Հայտնի է 2000, ՀՀ-ում՝ 65 տեսակ։


== Նկարագրություն ==
Ցողունը եռանիստ է, երբեմն՝ գլանաձև, առանց հանգույցների, բարձրությունը՝ 1080 սմ։ Տերևները նեղ են, գծաձև, կտրող, ծաղիկները՝ միասեռ, միատուն, հասկիկները՝ բազմածաղիկ։ Ծաղկում է մայիս-հուլիսին։ Պտուղը եռանիստ ընկուզիկ է։ Որոշ տեսակներ դեղաբույսեր են. պարունակում են ալկալոիդներ, ֆիզիոլոգիորեն ակտիվ նյութեր (օրինակ՝ բրևիկոլին, որն օգտագործում են որպես արյան ճնշումը կարգավորող միջոց)։ Որոշ տեսակների ծղոտից պատրաստում են ճիլոպ, խսիր, պարան, պարկացու գործվածք, հյուսում պայուսակներ և այլն։


== Տարածումը Հայաստանում ==
Տարածված է բոլոր մարզերում։ Ջրաճահճային միջավայրերում աճում են բոշխ սուր (C. acutiformis), բոշխ գեղակազմ (C. gracilis), բոշխ երկառէջք (C. diandra), մարգագետիններում՝ բոշխ տխուր (C. tristis), բոշխ սև (C. nigra), անտառներում՝ բոշխ աղքատիկ (C. depauperata), բոշխ Միքելի (C. michelii), անապատներում՝ բոշխ հաստասռնակ (C. pachystylis), բոշխ թավոտ (C. hirta) և այլ տեսակներ։ Կոճղարմատները սողացող են, առաջացնում են գուղձեր, ճիմեր։
Բոշխ Բոհեմի (C. bohemica)-ն հանդիպում է միայն Լոռու սարահարթում (1450 մ բարձրություններում), ճահճուտներում, բոշխ կիլիկյանը (C. cilicica)՝ Վայքի լեռնաշղթայում (2600 մ բարձրություններում), ենթալպյան գոտու ճահճուտներում և առվակների ափերին։ Այս տեսակները գրանցված են ՀՀ Կարմիր գրքում։
Վյաչեսլավ Շումսկի

Վյաչեսլավ Շումսկի (ռուս.՝ Вячесла́в Дми́триевич Шу́мский, օգոստոսի 27, 1950(1950-08-27)), ռուս դիվանագետ։


== Կենսագրություն ==
1972 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1972 թվականից զբաղվում է դիվանագիտական գործուեությամբ։

1990-1991 թվականներին՝ ԽՍՀՄ արտաքին գործերի նախարարության Աֆրիկայի երկրների ղեկավարման բաժանմունքի վարիչ։
1991-1996 թվականներին եղել է ԽՍՀՄ դեսպանատան խորհրդական, իսկ հետո ԱՄՆ-ում Ռուսաստանի դեսպանության խորհրդական։
1996-ից 1998 թվականներին եղել է Ռուսաստանի Դաշնության արտաքին գործերի նախարարության Աֆրիկայի դեպարտամենտի տնօրենի տեղակալ, գլխավոր խորհրդական։
1998 թվականի նոյեմբերի 11-ից մինչև 2003 թվականի օգոստոսի 20-ը Նամիբիայում զբաղեցրել է Ռուսաստանի Դաշնության արտակարգ և լիազոր դեսպանորդի պաշտոնը։
2003 թվականից մինչև 2006 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրենի տեղակալ։
2006 թվականի հուլիսից մինչև 2008 թվականի սեպտեմբերը զբաղեցրել է Ռուսաստանի Դաշնության արտաքին գործերի նախարարության ԱՊՀ երկրների առաջին դեպարտամենտի տնօրեն։
2008 թվականի սեպտեմբերի 11-ից մինչև 2013 թվականի հունիսի 3-ը Կիպրոսում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1998 թվականի ապրիլի 18)
1-ին դասի արտակարգ և լիազոր դեսպանորդ (2002 թվականի հունվարի 15)
Արտակարգ և լիազոր դեսպան (2010 թվականի փետրվարի 9)


== Ծանոթագրություններ ==


== Արտաքին հղումներ ==
Биография на сайте МИД России
Ուիլյամ Գրենվիլ

Ուիլյամ Գրենվիլ, Գրենվիլ Առաջին Բարոն (հոկտեմբերի 25, 1759(1759-10-25), Բաքինհեմշիր, Անգլիա, Մեծ Բրիտանիայի թագավորություն - հունվարի 12, 1834(1834-01-12)[…], Բաքինհեմշիր, Անգլիա, Մեծ Բրիտանիայի և Իռլանդիայի միացյալ թագավորություն), բրիտանական Վիգերի քաղաքական գործիչ։ Եղել է Մեծ Բրիտանիայի վարչապետ 1806 - 1807 թվականներին, որպես Բոլոր տաղանդների նախարարության ղեկավար։


== Կենսագրություն ==
Գրենվիլը վարչապետ Վիգ Ջորջ Գրենվիլի որդին էր։ Նրա մայրը՝ Էլիզաբեթը, պետական գործիչ՝ Սեր Ուիլյամ Վինդհամի դուստրն էր։ Նա ուներ երկու ավագ եղբայրներ Թոմասը և Ջորջը։ Նա բարեկամական կապեր ուներ Փիթի ընտանիքի հետ։ Վիլիամ Փիթն ամուսնացած էր նրա հորաքրոջ՝ Հեսթերի հետ, և դրանով իսկ կրտսեր Գրենվիլը եղել է կրտսեր Վիլիամ Փիթի առաջին զարմիկը։ Գրենվիլը կրթություն է ստացել Էտոն քոլեջում,  Քրիստ Չըրչ, Օքսֆորդում, և Լինքոլն Իննում։ Լորդ Գրենվիլն ամուսնացել է Թոմաս Փիթի դուստր՝ Աննեյի հետ 1792 թվականին։ Նրանք երեխաներ չունեին։ Նա մահացել է հունվարին 1834 թվականին, 74 տարեկանում։ Լեդի Գրենվիլը մահացել է 1863 թվականի հունիսին։


== Քաղաքական կարիերա ==
Գրենվիլն իր քաղաքական կարիերան սկսել է 1782 թվականին։ 1789 թվականին նա անցել է ծառայության որպես Պալատի խոսնակ, մինչև նա դարձավ Գլխավոր քարտուղար։ Հաջորդ տարի, երբ նա բարձրացրել է պերերին Բուքինգեմյան կոմսությունում նա դարձել է Լորդերի պալատի առաջնորդ։ Նախարարության անկումից հետո, Գրենվիլը շարունակել է ընդդիմությունը, պահպանելով իր դաշինքը։ Լորդ Գրեյլը Վիգին քննադատելով թերակղզու պատերազմում 1812 թվականին հրաժարվել է միանալ Լիվերպուլի լորդի կառավարությանը։ Հետպատերազմյան տարիներին Գրենվիլն աստիճանաբար տեղափոխվել է Թորիես, բայց երբեք չի վերադարձել Պալատ։ Նրա քաղաքական կարիերան միանգամից։ 1823 թվականին Գրենվիլը նաև ծառայել է որպես Օքսֆորդի համալսարանի կանցլեր 1810 թվականից մինչև իր մահը։


== Ծանոթագրություններ ==
Դուկար

Դուկար, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալեքսեյ Մարինատ

Ալեքսեյ Մարինատ (ռումիներեն՝ Alexei Marinat, մայիսի 24, 1924(1924-05-24), Dolynske, Բալթսկի մարզ, Ուկրաինական ԽՍՀ, ԽՍՀՄ - մայիսի 17, 2009(2009-05-17), Քիշնև, Մոլդովա), մոլդովացի գրող, արձակագիր, դրամատուրգ։ Գրականության վաստակավոր գործիչ (1993)։ Հայրենական մեծ պատերազմի մասնակից։


== Կենսագրություն ==
Ալեքսեյ Մարինատը ծնվել է 1924 թվականին Օդեսայի մարզի Դոլինսկոյե գյուղում։ Մասնակցել է Հայրենական մեծ պատերազմին։ 1959 թվականին ավարտել է Իոն Կրյանգեի անվան մանկավարժական ինստիտուտը։ Ուսանողական տարիներից պահել է օրագիր, որտեղ շարադրել է հետպատերազմյան իրականության իր տպավորությունները։ Գործընկերոջ մեղադրանքով դատապարտվել և երկար տարիներ եղել է սիբիրյան ճամբարներում։


== Ստեղծագործություններ ==
Գրական գործունեությամբ զբաղվել է 1950-ական թվականներից։ Հրատարակել է վեպեր, վիպակներ, պատմվածքներ, գրել է պիեսներ։

«Արշալույսները կանչում են մեզ» („Zările ne cheamă”) 1959
«Մարդը գնում էր գյուղական ճանապարհով» („Fata cu harţag”) 1962
«Անդադրում աղջիկը» („Fata cu harţag”) 1962
«Հետքեր շեմին» („Urme pe prag”) 1966
«Բանագնացներ» („Mesagerii”) 1977
«Սիրո պարտեզ» („Grădina dragostei”) 1980
«Ընտրված գրություններ» („Scrieri alese”) 1991
«Ես և աշխարհը» („Eu şi lumea”) 1999
«Ճամփորդություն աշխարհի շուրջ» („Călătorii în jurul omului) 2004, Մոլդովայի ԽՍՀ գրողների միության մրցանակ


== Պարգևներ ==
Հայրենական պատերազմի շքանշան
«Կարմիր աստղի» շքանշան
Գրականության վաստակավոր գործիչ (1993)
Գրականության և արվեստի բնագավառի հանրապետական մրցանակի դափնեկիր (2000)
«Հանրապետության շքանշանի» ասպետ (1996)


== Ծանոթագրություններ ==
978

978 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 978 թվականն է, 
X դարի 78-րդ տարին։


== Դեպքեր ==


== Ծնունդներ ==
Շիկիբու Մուրասակի – Հեյանի շրջանի ճապոնացի բանաստեղծուհի և արձակագիր։
Յարոսլավ Իմաստուն – Ռոստովի, Նովգորոդի և Կիևի մեծն իշխան։ Ռուսաստանի պատմության նշանավոր դեմքերից մեկը։
Զոյա – Բյուզանդիայի կայսրուհի։ Եղել է Բյուզանդիայի հայկական արքայատոհմի վերջին արական սեռի ներկայացուցիչ Կոստանդին VIII-ի դուստրը։


== Մահեր ==
Մաաբատլիի շրջան

Մաաբատլիի շրջան (արաբ․՝ ناحية معبطلي‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Աֆրինի գավառի 7 շրջաններից մեկը։
Վարչական կենտրոնն է Մաաբատլի քաղաքը։ 2004 թվականի մարդահամարի տվյալներով շրջանը ունի 11,741 բնակչություն։ Տարածքը կազմում է 208.51 կմ2։


== Ծանոթագրություններ ==
Անյու

Անյու (ռուս.՝ Анью), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Վոլ գետի ձախ ափին՝ 30 կմ հեռավորության վրա։ Գետի երկարությունը կազմում է 38 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000013933
Կոդը ըստ հիդրոլոգիական հետազոտության (ՌԴ) — 103001393
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Գեորգիևսկոե (Ադըղեա)

Անվան այլ կիրառումների համար տե՛ս՝ ԳեորգիևսկոեԳեորգիևսկոե (ռուս.՝ Георгиевское, ադըղե.՝ Георгиевскэр), գյուղ Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։


== Բնակչութնուն ==
Բնակչությունը 2019 թվականի տվյալներով կազմում է 231 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչկտուցներ

Խաչկտուցներ (լատ.՝ Loxia), սերինոսազգիների ընտանիքի թռչունների սեռ։ Մարմնի երկարությունը մինչև 20 սմ է, քաշը՝ 30-58 գ։ Վերին և ստորին ծնոտների եղջերակտուցները ծայրերով խաչված են։ Արուների փետուրները կարմրավուն են, էգերինը՝ կանաչավուն։ Պոչը կարճ է։
Հայտնի է 3 տեսակի խաչկտուցներ՝ 

սոճու խաչկտուցներ (Լ. pityopsittacus),
եղևնու խաչկտուցներ (Լ. curvirostra),
սպիտակաթև խաչկտուցներ (Լ. leucoptera)։Ապրում են հիմնականում փշատերև անտառներում, սնվում են սոճու, եղևնու կոների սերմերով, երբեմն՝ միջատներով ու տարբեր բույսերով։ 
1965 թվականին Ստեփանավանի փշատերև անտառներում հայտնաբերվել են եղևնու խաչկտուցներ։ Խաչկտուցների բազմացումը կապված է փշատերև ծառերի կոների բերքատվության հետ։ Առատ կերի պայմաններում մի քանի սերունդ են տալիս, բազմանում են նաև ձմռանը։ Դնում են 3-5 ձու։ Թխսում է միայն էգը։
Ռուբեն Սարգսյան

Ռուբեն Սուրենի Սարգսյան (նոյեմբերի 22, 1945(1945-11-22), Երևան, Հայկական ԽՍՀ, ԽՍՀՄ - ապրիլի 6, 2013(2013-04-06), Երևան, Հայաստան), հայ կոմպոզիտոր։ ՀՀ Պետական մրցանակի դափնեկիր (2007), Երևանի Կոմիտասի անվան պետական կոնսերվատորիայի պրոֆեսոր։


== Կենսագրություն ==
Ծնվել է գիտնական Սուրեն Սերգեյի Սարգսյանի ընտանիքում։ Սովորել է Սայաթ-Նովայի անվան երաժշտական դպրոցում, այնուհետև Ռոմանոս Մելիքյանի անվան երաժշտական ուսումնարանում։ Երկրորդ կուրսից ընդուվել է Երևանի Կոմիտասի անվան կոնսերվատորիայի կոմպոզիտորական բաժին։ 1972 թվականին ավարտել է Ղազարոս Սարյանի կոմպոզիտորական դասարանը։
1973-1985 թվականներին դասավանդել է երաժշտության տեսություն և սոլֆեջիո N 10 երաժշտական դպրոցում։
1987 թվականից մինչ կյանքից հեռանալը Երևանի կոնսերվատորիայում դասավանդել է կոմպոզիցիա և դասախոսություններ կարդացել իր կողմից մշակված «Ժամանակակից երաժշտության տեխնոլոգիա» դասընթացով։
1994 թվականին եղել է «Հայկական երաժշտական ասամբլեա» հասարակական կազմակերպության հիմնադիրներից։ 2002 թ.-ից՝ Ասամբլեայի վարչության անդամ էր։


== Ընտանիք ==
Կինը՝ Իրինա Լեոնիդովնա Զոլոտովա, երաժշտագետ, արվեստագիտության դոկտոր
Դուստրը՝ Ալիսա Ռուբենի Սարգսյան, դաշնակահարուհի


== Պարգևներ, ձեռքբերումներ ==
1978 թ.՝ «Տարվա լավագույն ստեղծագործություն» Հանրապետական մրցանակի դափնեկիր (պարգևատրվել է թավջութակի և սիմֆոնիկ նվագախմբի համար գրվածN 1 Կոնցերտի համար)

1993 թ.՝ արժանացել է սիմֆոնիկ երաժշտության Հայկական կենտրոնի կողմից անցկացվող լավագույն սիմֆոնիկ ստեղծագործության մրցույթի դափնեկրի կոչման (պարգևատրվել է «Պոեմ» սիմֆոնիկ նվագախմբի համար ստեղծագործության համար)
2007 թ.՝ արժանացել է ՀՀ Պետական մրցանակի (պարգևատրվել է «Իմ ժամանակակիցը» նվագախմի համար ստեղծագործությունների շարքի համար)


== Ծանոթագրություններ ==


== Արտաքին հղումներ ==
Ռուբեն Սարգսյան
Կատարումներ
Տյատեր-Արասլանովո

Տյատեր-Արասլանովո (ռուս.՝ Тятер-Арасланово, բաշկիրերեն՝ Тәтер-Арыҫлан), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1009 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունական դիցաբանության առաջին աստվածություններ

Հունական դիցաբանության առաջին աստվածություններ, Քաոսի դատարկությունից ծնված առաջին աստվածներն ու աստվածուհիները։ Ըստ Հեսիոդոսի՝ ամեն ինչ առաջացել է անսահման Քաոսից։ Քաոսից են առաջացել Երկրի աստվածուհի Գեան, Տարտարոսը` ահավոր անդունդը` լեցուն հավիտենական խավարով, Էրոսը` ամեն ինչին կենդանություն տվող Սերը, հավերժական խավարը` Էրեբոսը և մութ գիշերը` Նիքսը։ Իսկ Խավարից ու Գիշերից առաջ եկան հավերժական Լույսը` Եթերը, հրճվալից ու պայծառ օրը` Հեմերան։ Գեան և Ուրանոսը ծնունդ են տվել հզոր ու ահեղ տիտաններին։ Տիտան Հիպերիոնն ու Գեան լույս աշխարհ բերեցին Զևսին, Պոսեյդոնին, Հադեսին,Հերային և Դեմետրային։ Աստվածների պայքարն ավարտվում է Զևսի իշխանությամբ։


== Տարբերակներ ==
Հին հույները տարբեր գաղափարներ ունեին աստվածների ծագման վերաբերյալ։ Հնարավոր է, նրանցից ոմանք ժառանգություն են ստացել նախահունական մարդկանցից։

Հոմերոսի «Իլիականում» բոլոր աստվածների հայրը համարվում է Օվկիանոսը։
Ալկմեոնը ջրային առաջին աստվածությունն անվանել է Թետիս։
Արիստոփանեսը գրում է, որ առաջին աստվածուհին Նիքսն էր, որը Էրոսին հանել է ձվից։


== Մեկնաբանություն ==
Հետազոտողներն ունեն տարակարծություններ աստվածների նշանակության վերաբերյալ Հոմերոսի և Հեսիոդոսի ստեղծագործություններում.: Քանի որ սկզբնական աստվածները կյանք են տվել տիտաններին, իսկ նրանք՝ օլիմպիականներին։ Կա մի մեկնաբանություն, համաձայն որի՝ դրանք տիեզերքի ամենախոր և հիմնարար հատկություններն են։
Օրինակ՝ Ջենի Սթրոս Քլեյը գրում է, որ եթե Հոմերոսի պոեզիան իշխանության կենտրոնում դնում է Զևսին, ապա Հեսիոդոսը Զևսին և օլիմպիական աստվածներին դնում է նույն համատեքստում։


== Ծանոթագրություններ ==


== Արտաքին հղումներ ==
Պրոտոգենոս
Պրոտոգենոսի ընտանեկան ծառը
Հունական նախնադարյան աստվածություններ
Մաարրաթ Միսրինի շրջան

Մաարրաթ Միսրինի շրջան (արաբ․՝ ناحية معرتمصرين‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Իդլիբի մարզում։ Հանդիսանում է Իդլիբի գավառի յոթ շրջաններից մեկը։
Վարչական կենտրոնն Մաարրաթ Միսրին քաղաքն է։ Ըստ 2004 թվականի պաշտոնական մարդահամարի տվյալներով շրջանը ունի 57,859 բնակչություն։ Քաղաքն ու շրջական ավանները կազմում են 235,04 քառ.կմ տարածք։
Ունի 16 գյուղ և ավան

Բատենտա (արաբ․՝ باتنته‎‎), բնակչություն՝ 1,165
Բորա (արաբ․՝ بحورى‎‎), բնակչություն՝ 1,341
Հարանբուս (արաբ․՝ حرنبوش‎‎), բնակչություն՝ 3,785
Հազանո (արաբ․՝ حزانو‎‎), բնակչություն՝ 2,593
Քաֆրեհմուլ (արաբ․՝ كفريحمول‎‎), բնակչություն՝ 3,179
Քաֆր Ջալելս (արաբ․՝ كفر جالس‎‎), բնակչություն՝ 2,770
Քաֆր Նաբի (արաբ․՝ كفر نبي‎‎), բնակչություն՝ 1,542
Քաֆրայա Մաար Տամսարին (արաբ․՝ كفريا معرتمصرين‎‎), բնակչություն՝ 4,404
Քաֆտին (արաբ․՝ كفتين‎‎), բնակչություն՝ 2,346
Քելլի (արաբ․՝ كللي‎‎), բնակչություն՝ 7,157
Մաարրաթ Միսրին (արաբ․՝ معر تمصرين‎‎), բնակչություն՝ 17,519
Մաարաթ Ալ-Խուան (արաբ․՝ معارة الاخوان‎‎), բնակչություն՝ 1,831
Մուրին (արաբ․՝ مورين‎‎), բնակչություն՝ 46
Ռամ Համդան (արաբ․՝ رام حمدان‎‎), բնակչություն՝ 1,774
Տալտունե (արաբ․՝ تلتونة‎‎), բնակչություն՝ 638
Զարդան Մաշեհադ (արաբ․՝ زردنا مشهد‎‎), բնակչություն՝ 5,769


== Ծանոթագրություններ ==
Ֆեոդոր Մատվեև

Ֆեոդոր Միխայլովիչ Մատվեև (ռուս.՝ Фёдор Михайлович Матвеев, 1758[…], Ռուսական կայսրություն - 1826[…], Իտալիա), ռուս բնանկարիչ, դասական բնանկարի վարպետ։ Գեղարվեստի կայսերական ակադեմիայի ակադեմիկոս։


== Կենսագրություն ==
Ֆեոդոր Մատվեևը եղել է Իզմայլովսկի գնդի լեյբ-գվարդիայի զինվորի որդի։ 1764 թվականին` վեց տարեկան հասակում, ընդունվել է Գեղարվեստի Կայսերական ակադեմիայի առաջին խմբի կազմ։ 1776 թվականից սովորել է լանդշաֆտային բնանկարի դասարանում և 1778 թվականին առաջինն այդ դասարանից ստացել մեծ ոսկե մեդալ։ Մեկ տարի անց տեղափոխվել է Հռոմ։
Իտալիայում Մատվեևը բնակվել է քառասունութ տարի։ Նա բազմիցս պլանավորել է վերադառնալ հայրենիք. 1789 և 1795 թվականներին դիմել է գեղարվեստի ակադեմիային` խնդրելով մարել պարտքերը, տրամադրել տուն, վերադառնալու ճանապարհածախս։ Տասը տարի անց կրկին գրել է հայրենիք վերադառնալու ցանկության մասին և 1806 թվականին Գեղարվեստի ակադեմիա է ուղարկել իր «Նեապոլի տեսարանը Պոզիլիպոյի ստորոտից» նկարը, որի համար ստացել է ակադեմիկոսի կոչում։
Մատվեևը մահացել է Իտալիայում։ Երիտասարդ Սիլվեստր Շչեդրինը, այցելելով Մատվեևի` Հռոմում գտնվող արվեստանոց, գտնում է, որ նա համարվում է ժամանակակից լավագույն բնանկարիչներից մեկը` նշելով նրա մասնագիտական և կատարողական վարպետությունը, բնապատկերների ներկայացման ճշգրտությունը (ընդհուպ մինչև տերևների ձևը և ծառատեսակները), երանգավորման ջերմությունը, լուսավորությունը և հետագա պլաններ մշակելու բացառիկ ընդունակությունը։


== Ստեղծագործություններ ==
Նկարչի լավագույն ստեղծագործություններից են` «Տեսարաններ Նեապոլի շրջակայքից» (1806), «Տեսարան Լագո-Մաջորեից» (1808), «Տեսարան Հռոմից։ Կոլիզեյ» (1816), «Տեսարան Բոլսենյան լճից Իտալիայում» (1819), որոնք նկարված են կլասիցիզմին բնորոշ ոճով։ 2008 թվականի հոբելյանական ցուցահանդեսում Տրետյակովյան պատկերասրահում ներկայացվեցին ավելի քան 80 ցուցանմուշներ 11 թանգարաններից և մի քանի մասնավոր հավաքածուներից, այդ թվում, Մատվեևի ավելի վաղ շրջանի պահպանված կտավներից` «Բնանկար, անասուն արածեցնող հովիվներով» (1778, Վ. Ա. և Ե. Ա. Սեմենիխինների մասնավոր հավաքածու, Մոսկվա), «Պեստումի տաճարների տեսարանները» (Էրմիտաժի հավաքածու), «Ջրվեժների պատկերները» (Ռիբինսկի գեղարվեստական թանգարան և Նովգորոդի արգելոց-թանգարան), «Կայսերական ֆորումի» և «Նեապոլի շրջակայքի տեսարանները» (Բելառուսի ազգային արվեստի թանգարան)։


== Գրականություն ==
С. Н. Кондаков. Юбилейный справочник Императорской Академии художеств. 1764-1914. — Спб.: Товарищество Р. Голике и А. Вильборг, 1915. — Т. 2 (Часть биографическая). — С. 126. — 459 с.


== Պատկերասրահ ==

		
		
		
		
		


== Նշումներ ==


== Ծանոթագրություններ ==
346

346 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 346 թվականն է, 
IV դարի 46-րդ տարին։


== Դեպքեր ==


== Ծնունդներ ==


== Մահեր ==
Առերեսում

Առերեսում, դատավարական օրենսդրությամբ նախատեսված գործողություն, հարցաքննության ձև նախօրոք հարցաքննված այն անձաևց միջև, որոնց ցուցմունքներում էակաև հակասություններ կան։
Գործող օրենսդրությամբ չի թույլատրվում միաժամանակ երկուսից ավել անձանց առերեսումը։ Առերես կարող են հարցաքննվել՝

վկան
տուժողը
կասկածյալը
մեղադրյալը։


== Կատարման եղանակ ==
Առերեսումը հիմնանանում տեղի է ունենում հետաքննաթյան և նախաքննության ընթացքում, անհրաժեշտության դեպքում՝ նաև քրեակաև ու քաղաքացիական գործերի դատաքննության ժամաևակ։ Առերեսումը կատարվում է միութենական հանրապետությունների քրեական դատավարության օրենսգրքերով սահմաևված կարգին համապատասխան։
Տրինիդադ (Կուբա)

Տրինիդադ (իսպ.՝ Trinidad, «Սուրբ Երրորդություն»), քաղաք Սանկտի-Սպիրիտուս նահանգի հարավում, կենտրոնական Կուբա։ Հիմնադրվել է 1514 թվականի հունվարի 4-ին Դիեգո Վելասկեսի կողմից։ 1988 թվականին ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։
2003 թվականին բնակչությունը կազմել է 73000 հազար։
Քաղաքը հարյուր տարի մեկուսացված է եղել կղզու մնացած մասերից, որի շնորհիվ տներն ու փողոցները հիանալի պահպանված են։


== Զբոսաշրջություն ==
Քաղաքը գտնվում է Կարիբյան ծովի ափին։ Քաղաքից 20 կիլոմետր հեռավորության վրա է գտնվում Topes de Collantes արգելոցը՝ Կուբայի էկոտուրիզմի առաջնակարգ կենտրոններից մեկը։ Մոտակայքում գտնվող կղզին ունի հիանալի լողափեր։ Անկոն լողափը 1959 թվականի հեղափոխությունից հետո Կուբայում գործող առաջին առողջարաններից մեկն է։ Լողափը սպիտակ ավազ է։
Անկոն թերակղզու երկայնքով գործում են երեք հյուրանոցներ՝ Hotel Costa Sur (South Coast Hotel)-ը, Hotel Ancón-ը, and Brisas Trinidad del Mar-ը։


== Հայտնի բնիկներ ==
1849-1911 թվականներին Կատալինա Բերրոան եղել է Կուբայի դաշնակահարը, երաժշտության ուսուցիչը, և կոմպոզիտորը, Կուբայի առաջին դիրիժորը։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Обзор достопримечательностей Тринидада
Тринидад на CubaWorld
Тринидад на CubaWiki
Բրաբիոն (այլ կիրառումներ)

Բրաբիոն, կարող է վերաբերել՝

Բրաբիոն - հայկական կանացի անձնանուն
Բրաբիոն - (լատ. Polianthes tuberosa) - շքանարգիզազգիների ընտանիքի (Agave) բազմամյա բույս
Բրաբիոն Նոտար Պալատեցի - 18-19-րդ դարերի հայ գրչուհի, մանկավարժ
Քաջարան (գյուղ)

Անվան այլ կիրառումների համար տե՛ս՝ Քաջարան (այլ կիրառումներ)Քաջարան, գյուղ Հայաստանի Սյունիքի մարզում, Կապանի շրջանում, մարզկենտրոնից 26 կմ, ծովի մակերևույթից 1950 մ բարձրության վրա։


=== Անվանում ===
Քաջարանց գյուղը 1951 թվականի հուլիսի 4-ին վերանվանվել է Քաջարան, 1995 թվականին դարձել է առանձին համայնք։


== Բնակչություն ==
Քաջարան գյուղը 2001 թվականին ուներ 223 բնակիչ, 2004 թվականին՝ 155։.


== Տնտեսություն ==
Բնակչությունը զբաղվում է պղնձարդյունաբերությամբ և գյուղատնտեսությամբ։


== Տես նաև ==
Քաջարան գյուղի պատմության և մշակույթի անշարժ հուշարձանների ցանկ (Սյունիքի մարզ)


== Պատկերասրահ ==

		


== Արտաքին հղումներ ==
Էջը Սյունիքի մարզպետարանի կայքում Archived 2014-01-29 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Եվգրաֆովկա

Եվգրաֆովկա (ռուս.՝ Евграфовка, բաշկիրերեն՝ Евграфовка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիժնեսերեբրյակովսկի (Բելոկալիտվինսկի շրջան)

Նիժնեսերեբրյակովսկի (ռուս.՝ Нижнесеребряковский), գյուղակ (խուտոր) Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Կրասնոդոնեցկի գյուղական համայնքի կազմի մեջ։ Բելայա Կալիտվա քաղաքից գտնվում է 40 կմ հեռավորության վրա։
Աստերոիդների ցանկ (29201-29300)

Աստերոիդների ցանկ (29101-29200)  • Աստերոիդների ցանկ  • Աստերոիդների ցանկ (29301-29400)
 Աստերոիդների ցանկ (29101-29200)  • Աստերոիդների ցանկ  • Աստերոիդների ցանկ (29301-29400)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Բուշուար

Բուշուար (ֆր.՝  Bouchoir), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 285 մարդ, բնակչության խտությունը` 48.47 մարդ/կմ²։ Բնակավայրը զբաղեցնում է 5.88 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 32 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 174 աշխատունակ (15-64 տարեկան) բնակիչ, որոնցից ակտիվ էին 130-ը, իսկ ոչ ակտիվները` 44։ Ակտիվության ցուցանիշը կազմում է 74,7 %։ 130 աշխատունակ մարդկանցից աշխատել է 116 անձ (62 տղամարդ և 54 կին)։ Գործազուրկ են եղել 14 անձ (5 տղամարդ և 9 կին)։ 44 անաշխատունակներից 15-ը եղել են աշակերտներ կամ ուսանողներ, 12-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==